ཕྱི་ལོ་༡༩༧༠ཟླ་བ་༦པའི་ཚེས་༡༡ཉིན་བོད་ཀྱི་དཔེ་མཛོད་ཁང་དབུ་བརྙེས་ཏེ་གནས་ཡུལ་རྒྱ་གར་གཞུང་ལ་ཁྲིམས་མཐུན་དེབ་སྐྱེལ་ཞུས།ལོ་ངོ་དེ་དག་རིང་བོད་ཀྱི་དཔེ་མཛོད་ཁང་གིས་ལས་དོན་གང་ཅིར་གོམ་གང་མདུན་སྤོས་ཀྱིས་ཡར་རྒྱས་བཏང་ནས་སྤྱི་ཚོགས་ཁྲོད་གདེང་འཇོག་ཆེན་པོ་ཐོབ།དེང་གི་ཆར་དཔེ་མཛོད་ཁང་འདི་བཞིན་འཛམ་གླིང་ནང་ནང་ཆོས་དང།བོད་རིག་པའི་གཞུང་ལུགས་ཐོག་ཞིབ་འཇུག་སློབ་གཉེར་བྱེད་སའི་ཤེས་ཡོན་བསྟི་གནས་གལ་ཆེ་ཞིག་ཏུ་གྱུར་བ་དང།འདི་གའི་ལས་དོན་ཚགས་ཚུད་དང་ཕུན་སུམ་ཚོགས་པའི་མཐུན་རྐྱེན་ལ་བརྟེན་འཛམ་གླིང་ཡུལ་གྲུ་གང་ས་ནས་མཁས་དབང་དང༌།ཉམས་ཞིབ་པ།སློབ་ཕྲུགགཟིགས་སྐོར་བ་སོགས་ཀྱི་ཡིད་དབང་ཅིག་ཅར་དུ་འཕྲོག་ཏེ་འདིར་ཕེབས་མཁན་ལོ་རེ་བཞིན་ཇེ་མང་དུ་འགྲོ་བཞིན་ཡོད།